ועדת הכספים, כנסת 24, פרוטוקול מספר 241, 2022-03-08 11:30

אלכס קושניר: בוקר טוב, היום יום שלישי, ה' באדר ב' התשפ"ב, 8 במרץ 2022, יום האישה הבין-לאומי, צריך להגיד מזל טוב לנשים, לאימהות, לאחיות, לבנות.

אלכס קושניר: אני מקווה שתרגישו יום האישה הבין-לאומי כל יום, ולא רק היום.

ינון אזולאי: יש להן חופש היום, שאתה רוצה שירגישו כל יום ככה?

אלכס קושניר: לא, הן צריכות להרגיש היום מאושרות, אז אני רוצה שירגישו מאושרות שנה שלמה – שנה שלמה, כל יום, ואגב זה תפקידנו.

ינון אזולאי: לא צריך לייחד להן יום כזה, כל יום זה היום הבין-לאומי, יום האישה, יום האם.

אלכס קושניר: בברית המועצות היה יום לגברים, אבל פה בארץ ביטלו את זה.

ינון אזולאי: זה בסדר גמור שביטלו את זה, זה ראוי ונכון.

ינון אזולאי: הצעה לסדר-היום בנושא יום האישה הבין-לאומי.

ינון אזולאי: כמו שאמרתי, אני חושב שיום האישה צריך להיות כל יום – קודם כל להסתכל בבית מקרוב על האישה.

ינון אזולאי: אני חושב שבזכותה אנחנו קיימים.

ינון אזולאי: היא מחזיקה את הבית, כשאנחנו פה בדרך כלל.

ינון אזולאי: הנשים שנמצאות פה, תמיד הראש שלהן בבית, ואצלנו זה אולי קצת פחות.

ינון אזולאי: לכן אנחנו קודם כל מודים ביום הזה ובכל יום לנשותינו, לאימותינו ולכל הנשים שעושות למען עם ישראל, למען ילדינו, דור העתיד.

ינון אזולאי: יום האישה, יום האם – כל יום, כל שעה, כל דקה.

אלכס קושניר: ינון, אני עושה את זה.

ינון אזולאי: אז זה בסדר גמור, אז לא צריך לציין.

ולדימיר בליאק: אני רוצה להצטרף לדבריו של ינון.

ולדימיר בליאק: אנחנו רואים את זה במלחמה במזרח אירופה, איך נשים יוצאות לבד עם ילדיהן, בלית ברירה כי הגברים לא יכולים לצאת, והן נוסעות ימים שלמים ומסתדרות עם הדלק, ולמרות כל הקושי מצליחות להגיע למקומות שאנחנו כגברים, לא בטוח שהיינו מגיעים.

אלכס קושניר: אני חושב שאין תזמון טוב יותר מלדון בחוק שאנחנו הולכים לדון בו של ולדימיר ושלי, הצעת חוק לתיקון פקודת מס הכנסה (מס' 260) (נקודות זיכוי לעולה).

אלכס קושניר: אנחנו מכינים את החוק לקריאה שנייה ושלישית.

ולדימיר בליאק: ראשית, זה בוקר מרגש עבורי.

ולדימיר בליאק: זה החוק הראשון שלי שמגיע לשלב הזה של קריאה שנייה ושלישית, וזה אכן רעיון שהבאנו מהשטח מלמטה.

ולדימיר בליאק: אני חוויתי את זה בתור יועץ יזמות במשרד לקליטת עלייה.

ולדימיר בליאק: שמתי לב שיש לקונה, אות מתה.

ולדימיר בליאק: 70% מהעולים עד עכשיו לא ניצלו את ההטבה הזאת.

ולדימיר בליאק: אני שמח שבשיתוף פעולה אתך, עם משרד האוצר ועם הדרגים המקצועיים, שנתנו את הלב ואת הנשמה ובעזרת תמיכה של המשרד לקליטת עלייה, אנחנו מצליחים להביא את השינוי המיוחל.

ולדימיר בליאק: כשהתחלנו את זה, כמובן שהיינו במצב אחר, והיום הזה מקבל משנה תוקף בתקופה הזאת, שאנחנו נערכים לגל עלייה מאוד משמעותי.

ולדימיר בליאק: אני שמח שהרבה מאוד עולים נהנו מההטבה הזאת.

ולדימיר בליאק: תודה.

ינון אזולאי: בפעם שעברה העלינו שתי נקודות לגבי התקופה, מכיוון שראינו שבשנה הראשונה הם עדיין לא מממשים את זה.

אלכס קושניר: כן, לכן עשינו את השינוי.

ינון אזולאי: אבל היתה תקופה של חצי שנה שהוספה מעבר.

ולדימיר בליאק: אנחנו הוספנו עוד שנה לתקופת הזכאות.

שלומית ארליך: חבר הכנסת אזולאי דיבר על זה שזה יהיה שנתיים במקום שנה, שזה יחול על מי שעלה שנתיים אחורה.

ינון אזולאי: נכון.

אלכס קושניר: זה מייצר הרבה מאוד קשיים ובעיות, כי להתקזז אחורה זאת בעיה.

אלכס קושניר: אגב, מי שעלה, כן היה זכאי, פשוט לפי הנוסחה הישנה, זה לא שלא היתה לו זכאות.

ינון אזולאי: נכון, אנחנו יודעים שהוא היה זכאי, אבל בפועל לא מומש.

ינון אזולאי: גם אתם הבאתם לפה נתון, שלא מצליחים לממש אותו.

אלכס קושניר: גם אם תשנה את זה אחורה, הוא לא יממש, כי בכל מקרה הוא לא מגיע לסף המס.

אלכס קושניר: זה לא משנה, אנחנו פשוט עושים את זה טוב יותר ומגדילים את הסיכוי של אנשים בשנה השנייה – גם בשנה הראשונה נותנים פחות, אבל נותנים לאנשים סיכוי גדול יותר להיות זכאים להטבה.

ינון אזולאי: בוא נתחיל לקרוא ונראה תוך כדי.

ינון אזולאי: למה לא שאלת את אחמד טיבי, חבר בכיר בוועדת הכספים, אם יש לו גם הערות?

אלכס קושניר: אמרתי חברי כנסת.

ינון אזולאי: אמרת ינון אזולאי.

אלכס קושניר: לא, אמרתי חברי כנסת.

ינון אזולאי: אני זוכר אחרת.

אלכס קושניר: כשאתה אומר פה בוועדה הזאת: חברי הכנסת, האם יש למישהו הערות?

אלכס קושניר: ינון אזולאי ישר חושב שאני מדבר רק אליו.

אלכס קושניר: ..

אלישיב ממן: כפי שנאמר פה על ידי חברי הכנסת, המצב הקיים כיום – ב-18 חודשים הראשונים מקבלים רבע נקודת זיכוי לכל חודש; ב-12 חודשים לאחר מכן מקבלים 1/6 נקודת זיכוי בגין כל חודש; וב-12 חודשים שלאחר מכן מקבלים 1/12 נקודות זיכוי, סך הכול 42 חודשים.

אלישיב ממן: בהצעת החוק האמורה אנחנו מציעים להגדיל את התקופה ל-54 חודשים.

אלכס קושניר: לא, את זה אנחנו מציעים.

אלישיב ממן: אתם צודקים, אבל זה ממשלתי, בהסכמה כמובן.

אלישיב ממן: מוצע להגדיל את התקופה ל-54 חודשים ולתת ב-12 חודשים הראשונים עוד 1/12 נקודות זיכוי.

אלישיב ממן: הסיבה כפי שאתם ציינתם להעלות את המימוש במקרים שבהם יש יותר נקודות זיכוי, שיהיה יותר זיכוי כשאדם משלם מס.

שלומית ארליך: אני קוראת:

פסקה יבוא: "(1) 1/12 נקודת זיכוי לכל חודש משנים־עשר החודשים הראשונים מעלייתו לישראל;

פסקה יבוא: (2) בסעיף קטן (ג), במקום "בתקופת ארבעים ושנים החדשים האמורים" יבוא "בתקופת 54 החודשים האמורים" ובמקום "42 החדשים" יבוא "54 החודשים";

פסקה יבוא: תחילה ותחולה 2.

פסקה יבוא: תחילתו של חוק זה ביום כ״ח בטבת התשפ״ב (1 בינואר 2022) (להלן - יום התחילה),

פסקה יבוא: התחילה ואילך.

אלכס קושניר: המשמעות היא שכל עולה שעלה מהאחד בינואר 2022, זכאי להטבה החדשה, למסלול החדש שבנינו.

שלומית ארליך: נכון.

ינון אזולאי: של 54 חודשים.

ינון אזולאי: ההגדרה של עולה זה רק מכוח חוק השבות?

אלכס קושניר: כן.

שלומית ארליך: ההגדרה בסעיף היא "מי שבידו אשרת עולה או תעודת עולה לפי חוק השבות, או מי שזכאי לאשרה או לתעודה כאמור ובידו אשרה או רישיון לישיבת ארעי לפי חוק הכניסה לישראל, תושב חוזר או מי שנמנה עם סוג בני האדם ששר האוצר קבע שדינם כדין עולה לעניין זה, אך למעט מי שאזרחותו הישראלית התבטלה לפי סעיף 10(ד) לחוק האזרחות".

ינון אזולאי: הצפי שתהיה עלייה גדולה בגלל המצב באוקראינה.

ינון אזולאי: השאלה שלי אם חישבתם את זה מבחינה תקציבית.

אלישיב ממן: האומדנים שעשינו היו לפני גל העלייה הזה.

אלישיב ממן: כרגע לא עשינו אומדנים חדשים על הנושא, אבל אנחנו יכולים לבחון מה ההשפעה של זה.

ינון אזולאי: כשעשיתם את האומדנים, כמו שאתה אומר, הסתכלתם פחות או יותר על הממוצע, כמה עלו טרום קורונה, ולפי זה חישבתם סכום X שצריך להקצות.

אלכס קושניר: זה לא להקצות, זה לוותר על הכנסה, זה שונה.

ינון אזולאי: כשאני שומע ממך דבר כזה, אלה ימות המשיח.

ינון אזולאי: כשאני זועק פה כמה פעמים ואומר שדבר כזה הוא בגדר מניעת הכנסה, אתם אומרים: לא, זה אותו דבר, זה תקציב מדינה ואלה הכנסות.

ינון אזולאי: אגב, אני מסכים אתך במאה אחוז.

אלכס קושניר: אבל יש פה תושבים חדשים שמגיעים, שגם ככה לא ציפו לקבל מהם הכנסה.

ינון אזולאי: אני מסכים אתך, אני אתך לגמרי, אני גם בא לטובה.

ינון אזולאי: אני לא רוצה להגיע למצב שנגיד: את זה לא תכננו.

ינון אזולאי: יהיה גל עלייה ויהיה גל עלייה שהוא טוב, ומה יקרה?

ינון אזולאי: יגידו: רגע, נחזור, לא תכננו את זה, יש לנו הוצאות.

ינון אזולאי: אל תשכח שכל אחד גם מקבל סל קליטה, אל תשכח שיהיו עוד הוצאות שאנחנו לא יודעים מאיפה יגיעו, כי יש כרגע אנשים שלא זכאים להגיע לפי חוק השבות והכנסנו אותם כרגע לארץ בגלל מצבם ההומניטרי.

ינון אזולאי: אנחנו נמצאים במצב, שאם אנחנו לא נדע היום לתת מענה כספי שייתן תקצוב בעוד כך וכך זמן, החוק לא יעזור לנו במאומה.

ינון אזולאי: אני מבקש לדעת עד כמה ערוכות המדינה ורשות המיסים לתחזית העלייה שהולכת להיות בשנה הקרובה, ואגב, כולם טוענים שזה לא יהיה רק בתקופת השנה הקרובה ובתקופת המלחמה, אלא זה יימשך גם מעבר לכך, כי כמו שראינו בקורונה שאנשים פתאום מחפשים להגיע לארץ, הם גם יבקשו להגיע.

נתנאל אשרי: בימים האלה אנחנו מבצעים את עבודת המטה בכל ההקשרים, לרבות בהקשרים של קליטת עלייה וההשפעות של המלחמה באוקראינה גם על הדבר הזה.

נתנאל אשרי: בכל מה שנוגע לחוק הזה, כמו שאמר היושב-ראש, מבחינתנו אין שום מניעה.

נתנאל אשרי: כרגע גם העולים שצפויים להגיע מעבר לקו המגמה, לא נלקחו בחשבון בתחזית ההכנסות, הכול בסדר עם הדבר הזה.

נתנאל אשרי: החוק הזה יכול להיות סמוך ובטוח, שהוא יישאר על כנו והכול בסדר.

נתנאל אשרי: לגבי שאר הדברים, אני מאמין שתושלם עבודת המטה.

ינון אזולאי: מה זה שאר הדברים?

ינון אזולאי: אנחנו מדברים על החוק מבחינה כספית, מבחינת מניעת רווח.

נתנאל אשרי: מבחינה כספית, אני מרגיע אותך שהחוק הזה הוא בסדר.

נתנאל אשרי: מבחינת שאר הדברים שדיברת עליהם, סל קליטה - - -

ינון אזולאי: זה ברור לי, זה נמצא שם.

ינון אזולאי: אגב, כשאתה מדבר אתי על מניעת רווח – אני סוטה אתך רגע מהנושא.

אלכס קושניר: אל תסטה אתי מהנושא.

ינון אזולאי: אני אסטה אתך בכוונה מהנושא, כי אנחנו נמצאים באיזשהו משבר.

ינון אזולאי: אם אתה זוכר, אנחנו צועקים פה על מס הבלו, ומה אנחנו אומרים?

ינון אזולאי: תורידו את מס הבלו, זאת רק מניעת רווח.

ינון אזולאי: כולם צועקים: מה פתאום?

ינון אזולאי: זאת הכנסה למדינה וזאת מניעת רווח למדינה.

ינון אזולאי: תספרו לי שזה לא אותו דבר?

אלכס קושניר: זה לא אותו דבר.

ינון אזולאי: זה אותו דבר בדיוק, זאת מניעת רווח, אבל לא חשוב, אני שמח שאתה אומר את האמירה הזאת, זאת אמירה חשובה.

ינון אזולאי: אני מאוד מקווה שלא נגיע למקום שתגידו: חשבנו שיהיו לנו פחות הפסדים.

ינון אזולאי: יש גם פרוטוקול וזה גם מצולם, ואני אשמח להוציא לכם את זה בזמן אמת – על דברים אחרים, לא על זה.

ינון אזולאי: אני כבר אומר לך שזה יבוא על דברים אחרים שנוציא ונאמת אתכם מול הדברים האלה.

נתנאל אשרי: אני רק אחדד, התייחסתי לגבי האומדנים.

נתנאל אשרי: לא עשינו את האומדנים לעניין גל העלייה הזה, אבל האומדנים נעשו בתקופה שלפני הקורונה, לא כולל תקופת הקורונה, כי הנחנו שעכשיו העלייה תחזור לתקופה טרום הקורונה.

ינון אזולאי: מה אתה רוצה להגיד בזה?

נתנאל אשרי: אני מחדד, כי אמרת שלקחנו את האומדנים - - -

ינון אזולאי: הבנתי שאתה מחדד, אני מפחד מהחידודים שלך, למה?

ינון אזולאי: כי אם מחר תהיה בעיה, תגיד לי: תשמע, יש בעיה.

אלכס קושניר: לא תהיה בעיה, כי החוק יעבור בקריאה שנייה ושלישית.

אלכס קושניר: זאת חקיקה, איזה בעיה יכולה להיות?

אלכס קושניר: ברגע שהחוק עובר, גמרנו.

ינון אזולאי: כשהחוק עובר, כל פעם אנחנו צריכים את הנומרטור לדעת מאיפה אנחנו לוקחים את הכסף.

ינון אזולאי: פה יש לך מניעת רווח.

ינון אזולאי: נתנאל אמר שאין לו בעיה עם זה.

ינון אזולאי: בסדר, הוא אמר את זה לפרוטוקול, זה בסדר גמור.

ינון אזולאי: אני לא בא להקשות על החוק, זה חוק טוב.

ינון אזולאי: אני לא בא להקשות, רק שלא יגידו לנו מחר: לא ידענו, לא היינו ערוכים לכך.

ינון אזולאי: אגב, הייתי רוצה לשאול עוד דבר, כמובן לגבי כל העולים, למה שלא נוסיף עוד איזושהי נקודת זיכוי?

ינון אזולאי: הרי אנשים באים מרצונם, אבל בעל כורחם.

ינון אזולאי: אולי ניתן לדאוג לתוספת לאותם עולים שבאים עקב המלחמה באוקראינה?

ינון אזולאי: אולי זה גם יעודד אותם להוסיף לתקופה עוד נקודת זיכוי.

אלכס קושניר: בסוף הם צריכים להגיע לסף המס.

ינון אזולאי: בסדר, נדאג שהם גם יגיעו.

אלכס קושניר: אז נותנים להם סיוע נוסף.

אלכס קושניר: משרד הקליטה הקצה סיוע נוסף במסגרת קרן - - -

ינון אזולאי: 15,000 שקל.

אלכס קושניר: זה כסף.

ינון אזולאי: מי כמוך יודע, 15,000 שקל מספיקים?

אלכס קושניר: אבל נקודת זיכוי בשנה זה 5,000 שקל.

ינון אזולאי: לכן אני אומר תיתן להם עוד.

אלכס קושניר: לא, אני לא חושב שזה הכלי, אני חושב שזה כלי לא נכון.

ינון אזולאי: זה יעודד עבודה.

אלכס קושניר: סליחה, זה 2,600 שקל.

ינון אזולאי: אז אתה בוודאי חייב לתת עוד אחת, כדי שנגיע ל-5,000, 5,200.

ינון אזולאי: יש לי כמה הסתייגויות על זה, אני אבקש ממך חמש דקות הפסקה, כדי שאני אוריד מההסתייגויות פה לתועלת העניין.

אלכס קושניר: נחזור בשעה 11:53.

ינון אזולאי: ההסתייגויות בשם תנועת ש"ס, הליכוד, הציונות הדתית ויהדות התורה, יעבירו חתימות ללשכה המשפטית.

ינון אזולאי: היועצת המשפטית, היועצת המשפטית, את מקריאה?

ינון אזולאי: היו 101 הסתייגויות, שהורדו לשש הסתייגויות, שהן בעיקרן מהותיות, על מנת לזרז ולקצר תהליכים.

ינון אזולאי: האוצר ורשות המיסים, תדעו להעריך את זה בבקשה.

ינון אזולאי: אל תתלוננו, לפעמים תגידו גם מילה טובה.

אלכס קושניר: האמת שאני חייב לציין את ההגינות, אין שום ספק.

ולדימיר בליאק: לאורך כל הדרך האופוזיציה הפגינה בגרות, הגינות ואחריות.

שלומית ארליך: הסתייגות ראשונה: לפני סעיף 1 יבוא: מטרת החוק – אתם מבקשים להוסיף מטרה: מטרת חוק זה לעודד עלייה שאינם מוגדרים - -

ינון אזולאי: -- שאינם מוגדרים יהודים על פי ההלכה.

ינון אזולאי: אתם רוצים חוק השבות?

ינון אזולאי: בחוק השבות מוגדרים יהודים על פי ההלכה, ובחוק אתם רוצים למחוק דווקא את העניין הזה של כיהודים על פי ההלכה, אתם רוצים על פי חוק השבות.

אלכס קושניר: בסדר, מי בעד ההסתייגות?

אלכס קושניר: מי נגד?

אלכס קושניר: לא אושרה.

אלכס קושניר: ההסתייגות לא התקבלה.

ינון אזולאי: בינתיים לא צריך לנמק, אם אני ארצה משהו, אני אעצור, כי כבר דיברנו על זה.

שלומית ארליך: להוסיף סעיף 1(1ב), לפיו יהיה: עולים שעלו מאוקראינה בגין המלחמה, יקבלו נקודת זיכוי נוספת למשך שנה מיום עלייתם לארץ.

אלכס קושניר: מי בעד?

אלכס קושניר: מי נגד?

אלכס קושניר: הצבעה לא אושר.

אלכס קושניר: לא התקבלה.

שלומית ארליך: להוסיף סעיף, לפיו עולים שעלו ממדינות ששוררת בהן מלחמה, יזכו לנקודת זיכוי נוספת למשך שנה מיום עלייתם לארץ.

ינון אזולאי: כשאני מדבר על זה, לאו דווקא מדובר על אוקראינה, למשל באתיופיה יש מלחמה כל השנה ועולים משם טיפין טיפין, לכן זאת דוגמה למדינה ששוררת בה מלחמה, לאו דווקא בתקופה הזאת.

אלכס קושניר: מי בעד?

אלכס קושניר: מי נגד?

אלכס קושניר: לא אושר.

אלכס קושניר: ההסתייגות לא התקבלה.

שלומית ארליך: להוסיף סעיף לפיו נקודות זיכוי יינתנו לעולים יהודים על פי ההלכה.

אלכס קושניר: מי בעד?

אלכס קושניר: מי נגד?

אלכס קושניר: הצבעה לא אושר.

אלכס קושניר: ההסתייגות לא התקבלה.

שלומית ארליך: להוסיף סעיף, לפיו נקודות הזיכוי לא יינתנו לעולים, אשר לא על פי ההלכה, אלא על פי חוק השבות, גם אם יוגדרו לבסוף כעולים.

ינון אזולאי: את זה אני רוצה להסביר.

ינון אזולאי: אולי אם תהיה פה הבהרה, אפילו לא נצטרך להצביע על זה.

ינון אזולאי: דיברנו על כך שבאים לארץ פליטים, שלא מוכרים לא על פי חוק השבות ולא על פי ההלכה, אז אין להם גם אפשרות להיות עולים בפועל, אבל מה יקרה?

ינון אזולאי: הם יישארו פה במשך שנים, ובסופו של דבר יגיד בג"ץ שהם חייבים להיות, או שנגדיר אותם בגלל מצבם ההומניטרי, כעולים.

אלכס קושניר: אתה לא יכול להגדיר אותם עולים בכל מקרה, מקסימום או שתיתן להם תושב קבע או שאתה תאזרח אותם, אבל זה לא מכוח חוק השבות.

ינון אזולאי: והם לא יקבלו?

אלכס קושניר: הם לא יקבלו.

ינון אזולאי: אז אפשר למחוק את ההסתייגות הזאת.

שלומית ארליך: אנחנו מוחקים את ההסתייגות הזאת.

שלומית ארליך: הסתייגות אחרונה – במקום בתקופת 54 החודשים האמורים, יבוא בתקופת 60 החודשים האמורים.

שלומית ארליך: זה צריך להיות תיקון שיהיה בכל הסעיפים שמזכירים את התקופה.

ינון אזולאי: ואז זאת תצטרך להיות הסתייגות בכל מקום?

שלומית ארליך: לא, נעשה את זה בהסתייגות אחת, אבל נצטרך לקבוע איזה נקודות זיכוי יחולו בהפרש בששת החודשים - - -

ינון אזולאי: ולדימיר, שלא תגיד שאני לא הוגן...

אלכס קושניר: למה אתה חושב שמישהו חושב שאתה לא הוגן?

שלומית ארליך: השאלה היא איזה נקודות זיכוי אתם רוצים להוסיף בששת החודשים.

ינון אזולאי: מה שהוספתם בחוק.

שלומית ארליך: איזה חלק?

שלומית ארליך: להאריך את זה בשישה חודשים?

ינון אזולאי: להאריך את התקופה - - -

אלכס קושניר: מי בעד ההסתייגות?

אלכס קושניר: מי נגד?

אלכס קושניר: לא אושרה.

אלכס קושניר: ההסתייגות לא התקבלה.

אלכס קושניר: אני מעלה להצבעה את סעיף 1 בהצעת חוק תיקון פקודת מס הכנסה (מס' 260) (נקודות זיכוי לעולה) (כ/880) – מי בעד?

אלכס קושניר: מי נגד?

אלכס קושניר: אושר.

אלכס קושניר: הסעיף התקבל.

אלכס קושניר: מי בעד סעיף 2?

אלכס קושניר: מי נגד?

אלכס קושניר: הצבעה אושר.

אלכס קושניר: החוק מוכן לקריאה שנייה ושלישית במליאה.

אלכס קושניר: ולדימיר, שיהיה בשעה טובה.

אלכס קושניר: תודה רבה לכולם על שיתוף הפעולה.

אלכס קושניר: הדיון הבא בשעה אחת.

אלכס קושניר: תודה רבה.